INDBYDELSE TIL RYSTESAMMENTUR

31. august - 1. september

# KÆRE MINISPEJDER

Så er det blevet tid til rystesammentur for alle nye og gamle minier. Vi glæder os til den traditionsrige tur, hvor vi skal tage 10-kilometer mærket og lære hinanden at kende.

# TID OG STED

Vi starter ved **Tvilum Klosterkirke** (Klostervej 1, Tvilum, 8882 Fårvang) kl. 10.00 lørdag den 31. august.

Vi slutter ved **Trollhytten** (Troldbjergvej 6-8, 8883 Gjern) søndag den 1. september kl. 10.00.

# HVAD SKAL DER SKE?

Vi starter lørdag med at gå 10 km sammen og spise vores medbragte mad på turen. Bagagen bliver kørt til slutstedet, så spejderne skal kun medbringe den lille turtaske på gåturen.

Derefter slår vi lejr på en lejrplads ved Trollhytten i Gjern, hvor vi hygger os sammen, laver aftensmad over bål og sover i telt.

# PRIS OG TILMEDING

Pris 125 kr. pr. spejder.

Tilmelding via. Medlemsservice: [www.hammeluglerne.dk/begivenhed/rystesammentur-mini](https://www.hammeluglerne.dk/begivenhed/rystesammentur-mini)

# FORÆLDREHJÆLP

Har de lyst må far/mor/bedste mv. også gerne bage boller eller kage til os, men spejderne skal ikke tage slik eller penge med.

# PAKKELISTE

* Lille turtaske til gåturen med:
  + Madpakke
  + Drikkedunk
  + Ekstra strømper
* Uniform og tørklæde
* Regntøj
* Gode gå-sko eller vandrestøvler
* Gummistøvler
* Varmt overtøj
* 2 par strømper
* Varme sokker
* Ekstra undertøj
* Et par bukser
* 1-2 bluser/T-shirts
* Evt. skiundertøj
* Toiletgrej: Tandbørste, tandpasta mm.
* Spisegrej: flad og dyb tallerken, bestik, krus og viskestykke samlet i en bestikpose.
* Sovepose
* Liggeunderlag (kun oppusteligt, hvis spejderen selv kan puste det op)
* Lommelygte

Pak gerne det der ikke skal med på gåturen i *en* stor taske, som bliver kørt til Trollhytten.